Škoda Felicia

thumb|Škoda Felicia Fun

**Škoda Felicia** je malý automobil vyrábaný českou automobilkou Škoda v rokoch 19942001.Tento automobil bol výrazne zmodernizovaný starší model Škoda Favorit. Model Felicia je prvý automobil, ktorý vznikol po fúzii s koncernom Volkswagen. V priebehu výroby bola Felicia v roku 1998 modernizovaná.

## História
Po vstúpení koncernu Volkswagen do automobilky Škoda v roku 1991 bola prvým krokom koncernu modernizácia pohonnej jednotky Favorita tak, aby dokázal splniť emisné normy západných krajín. V roku 1994 automobilka pripravila zásadnejšiu modernizáciu Favorita, ktorá však dostala novšiu, modernejšiu karosériu so zaoblenými hranami a nový názov **Felicia**. Prvým dostupným modelom bol hatchback Škoda Felicia, ktorý na začiatku predaja používal motory identické s motormi používanými vo Favorite, teda celohliníkový motor so zdvihovým objemom  a jednobodovou vstrekovacou jednotkou Bosch Mono Motronic. Na výber boli 1,3litrový 40&nbsp;kW agregát **781.135** pod označením Škoda Felicia LX, prípadne GLX, alebo 1,3litrový 50&nbsp;kW agregát **781.136** pod označením Škoda Felicia LXi, pripadne GLXi. O rok neskôr sa do Felicii začal montovať koncernový motor 1,6l 55&nbsp;kW a naftový motor 1,9l 47&nbsp;kW. Takisto v roku 1995 bola predstavená Škoda Felicia Combi vybudovaná na báze modelu Škoda Forman. Išlo o karosériu combi vzniknutú predĺžením hatchbacku o 350 milimetrov. Pri modernizácii v roku 1998 boli oba pôvodné agregáty prebrané z Favorita modernizované a namiesto jednobodového vstrekovania dostali viacbodové vstrekovanie MPi. Škoda Felicia bola prvé auto tejto automobilky, kde bolo možné montovať ABS, pričom v niektorých výbavách bolo ABS v štandardnej výbave.

## Motor
Pri uvedení na trh boli k dispozícii iba dva benzínové motory pôvodne montované v modeli Škoda Favorit, ktoré boli bezo zmien prebrané. Prípravu zmesi teda obstarávala vstrekovacia jednotka Bosch Mono Motronic. Pre vývoz do Ruska boli niekedy Felicie kvôli zníženiu výrobných nákladov osadzované karburátormi, ako pôvodne oveľa staršie Favority. Motory boli v dvoch výkonových variantoch 40 a 50 kW:

### 781.135 (LX/GLX)
* zdvihový objem: 
* počet valcov: 4
* usporiadanie: v rade šikmo uložené
* vŕtanie x zdvih: 75,5x
* stupeň kompresie: 8,8
* čistý výkon: 40&nbsp;kW pri 5&nbsp;000 /min
* krútiaci moment: 94&nbsp;Nm pri 3&nbsp;000 /min

### 781.136 (LXi/GLXi)
* zdvihový objem: 
* počet valcov: 4
* uloženie: v rade šikmo uložené
* vŕtanie x zdvih: 75,5x
* stupeň kompresie: 9,7
* čistý výkon: 50&nbsp;kW pri 5&nbsp;000 /min
* krútiaci moment: 100&nbsp;Nm pri 3&nbsp;000 /min

### Volkswagen 1.6 (Felicia 1.6)
* zdvihový objem: 
* počet valcov: 4
* uloženie: v rade šikmo uložené
* vŕtanie x zdvih: 75.5x
* stupeň kompresie: 9.8
* čistý výkon: 55&nbsp;kW pri 4&nbsp;500 /min
* krútiaci moment: 136&nbsp;Nm pri 3&nbsp;500 /min

### Volkswagen 1.9D (Felicia 1.9D)
* zdvihový objem: 
* počet valcov: 4
* uloženie: v rade šikmo uložené
* vŕtanie x zdvih: 79.5x
* stupeň kompresie: 22.5
* čistý výkon: 47&nbsp;kW pri 4&nbsp;300 /min
* krútiaci moment: 124 Nm pri 2&nbsp;5003&nbsp;200 /min


Súbor:Skoda Felicia 1,3.jpg|Motor 1,3 BMM
Súbor:Skoda Felicia 1.3mpi Lump.JPG|Motor 1,3 MPI
Súbor:Škoda Felicia - Motor 1.6 AEE MPi + klíma, servo.jpg|Motor 1,6 MPI
Súbor:Skoda-felicia-pick-up-1-9-d-lx-.jpg|Motor 1,9 D


## Prevodovka
Prevodovky vo všetkých Feliciach boli 5-stupňové manuálne, plne synchronizované, ale odlišovali sa odstupňovaním a stálym prevodom diferenciálu, podľa toho, ktorým motorom bol automobil osadený.

### S motorom 1.3 BMM , 1.3 glx a 1.3 lxi 40 a 50 kW
Prevodové pomery: 
* I: 3,308
* II: 1,913
* III: 1,267
* IV: 0,927
* V: 0,717
* spätný chod: 2,923
* stály prevod: 4,167

### S motorom 1.6 55 kW
Prevodové pomery:
* I: 3,308
* II: 1,913
* III: 1,267
* IV: 0,975
* V: 0,795
* spätný chod: 2,923
* stály prevod: 3,833

### S motorom 1.9D 47 kW
Prevodové pomery:
* I: 3,308
* II: 1,913
* III: 1,267
* IV: 0,927
* V: 0,717
* spätný chod: 2,923
* stály prevod: 3,350

## Výbava
Felicia bola z pohľadu výbavy revolučná, pretože množstvo prvkov sa vtedy v značke Škoda objavilo prvýkrát. Od leta 1995 pribudli do výbavy antiblokovací ABS a predné airbagy, v septembri toho roku pribudol motor VW 1,6 a posilňovač riadenia. V roku 1996 nasledoval vznetový motor 1,9&nbsp;D a pri motoroch 1,9&nbsp;D a 1,6 se stal posilňovač riadenia štandardnou výbavou. Po facelifte v roku 1998 mohla byť Felicia vybavená aj bočnými airbagmi a elektronickou uzávierkou diferenciálu (EDS). Zároveň sa niektoré pôvodne príplatkové prvky dostali do štandardnej výbavy.

Zoznam ďalších príplatkových prvkov:
* Otáčkomer (pri motorizáciách 1.6 a 1.9 štandardne, po facelifte aj pre 1.3)
* Skrutný stabilizátor prednej nápravy (pri motorizáciách 1.6 a 1.9 štandardne, po facelifte aj pre 1.3)
* Imobilizér (po facelifte v roku 1998 štandardne)
* Centrálne zamykánie dverí z možnosťou diaľkového ovládania (po facelifte v roku 1998 štandardne)
* Delené zadné sedadlá
* Otváranie batožinového priestoru z miesta vodiča (po facelifte v roku 1998 štandardne)
* Posilňovač riadenia (pri motorizácii 1.9 štandardne, po facelifte v roku 1998 štandardne aj pre 1.6)
* Rozperná tyč predných tlmičov (po facelifte pre 1.9 štandardne)
* Spätné zrkadlá, kľučky dverí a krúžky okolo zámkov vo farbe karosérie
* Čierny polep B-stĺpikov
* Vyhrievanie predných sedadiel
* Výškovo nastaviteľné predné sedadlá
* Pyrotechnické predpínače bezpečnostných pásov
* Signalizácia nezapnutého bezpečnostného pásu vodiča
* Strešné okno
* Predné hmlovky
* Ostrekovače predných svetlometov
* Tónované okná
* Audioinštalácia s dvomi (hatchback) alebo štyrmi (combi) reproduktormi
* Výsuvná schránka pod sedadlom spolujazdca
* Manuálna klimatizácia
* Trinásť– alebo štrnásťpalcové kolesá z ľahkých zliatin
* Elektrické sťahovanie predných okien
* Elektricky ovládané a vyhrievané vonkajšie spätné zrkladlá 
* Palubný počítač
* Kožené doplnky v interiéri
* Ozdobná koncovka výfuku
* Bočné ochranné lišty

## Akčné modely
Po zavedení modelu Škoda Fabia do výroby bolo potrebné zvýšiť predajnosť vtedy už starnúcej Felicie. Automobilka to dosiahla zavedením akčných modelov s rozšírenou základnou výbavou o niektoré nadštandardné prvky, ako napríklad ABS, airbagy, posilovač riadenia, kožený volant, klimatizáciu, hliníkové kolesá, elektricky sťahovateľné okná a podobne. Felicia ponúkala akčné modely Sport line (zvýšený výkon pomocou športového filtra), Mystery, Pacific, Family, Magic, Safe line (4 airbagy), Space line (množstvo ukladacích priestorov, len Combi), Color line (farebný interiér),Laurin & Klement, Blue sky, Friend, All safe, Nigari, Exclusive, Conte, Sound, special, Tipi, Tipi2, Bonne niut, Morzine, Ste maxime, Mangas, bergamote, Arcane, Comfort, Grand Air, Pack, Palomino, Yellix, Genuea, Lato, Active, Kliff, Samba, Milena, Tango 2,Twist, Trend, Saga, Gemini, Bohemia, Moravia, Popular, Classic,
Color line,Atlanta, Safe line, Space line, Excellente, X-line, Pacific, Country, Trumf a svoju kariéru roku 2001 zakončila poslednou limitovanou edíciou Magic II“

## Referencie

## Iné projekty

Felicia
Kategória:Malé automobily